Lowlands, Škotska
Lowlands zvan i Scottish Lowlands (prevedeno Škotske nizine, škotsko-gelski: a' Ghalldachd = 
mjesto stranaca) je kulturološka i historijska regija Škotske, koja obuhvaća krajeve jugoistočno od 
linije Dumbarton - Stonehaven (sjeverozapadno od te crte prostire se Highlands). 

Osnovna razlika koja dijeli Highlands od Lowlandsa je nekad bio jezik, po Lowlandsu se govorio škotski, 
kog neki drže samo dijalektom ili u krajnjoj liniji vrlo bliskim engleskom, dok se po Highlandsu govorilo - 
škotsko-gelskim (keltskim).

Geografske karakteristike
Lowlands je dakle prvenstveno kulturološka regija, a dijeli ga se na dvije glavne geografske cjeline; Central Lowlands (Centralne nizine) i 
Southern Uplands (Južne visoravni).

Termin - Lowlands se ponekad koristi u užem smislu samo na Central Lowlands (Centralne doline). Velik dio tog kraja, za koji su 
karakteristične sedimentne stijene sa nalazištima ugljena, leži u slivu rijeka Forth i Clyde.

Tokom historije ta dolina bila je najrazvijeniji poljoprivredni kraj Škotske. Tokom 19. i početkom 20. vijeka, 
kad se počeo eksploatirati ugljen u Central Lowlandsu se koncentrirala industrija i naselilo puno stanovnika, tako da danas tu živi 
80 % stanovnika Škotske. 

Od kad su rudarstvo i teška industrija od sredine 20. vijeka počeli propadati, njih su zamjenile nove industrije; proizvodnja 
elektronskih komponenti i kompjutora, telekomunikacije, software uz financije i uslužni sektor, tako da je 
Central Lowlands i danas centar škotske ekonomije.

Izvori

Vanjske veze 
 Lowlands na portalu Encyclopædia Britannica 
}

Geografija Škotske